ร้านอยู่ชั้น 2 ของโครงการ Habito Mall เป็นโครงการที่เพิ่งเปิดใหม่เลย บางร้านใน Mall ยังไม่เปิดดีด้วยซ้ำ
แต่ร้านนี้เค้าเปิดแล้วนะ เป็นร้านอาหารเวียดนาม ที่ไม่ใช่แหนมเนือง ผักสด อะไรแนวนั้น 

เมนูที่สั่งมาลองเป็น บั๋นหมี่หมู คล้ายแซนวิชนั้นแหละ แต่เป็นขนมปัง Baguette เพราะชาวเวียดนามเค้าได้รับอิทธิพลมาจากฝรั่งเศส ขนมปัง Baguette จะหากินที่เวียดนามได้ง่ายมากๆ และเป็นที่นิยมซะด้วย 

เข้าเมนูเลยดีกว่า บั๊นหมี่หมูย่าง ราคา 185 บาท ไส้ตรงกลางเป็นหมูย่างชิ้นโต ย่างได้สุกเกรียมด้านนอกนิดๆ กัดเข้าไปเนื้อหมูด้านในนุ่มกำลังดี รสชาติกล่อมกล่อม อยากได้ระดับความเผ็ดเพิ่มขึ้นอีกนิดก็ เติมซอสพริกที่มีวางอยู่แล้วบนโต๊ะ ใส่เพิ่มได้ อร่อยจัดจ้านดีเหมือนกัน กัดเข้าไปตรงกลางเป็นผักสด อันนี้เฉยๆ มาตรฐานผักใส่แซนวิช มีใส่หอมแดง กัน พริกด้วย สั่งชิ้นเดียวอิ่มแทนข้าวมื้อนึงพอดี
